Á fundi bæjarráðs Akraness sl. miðvikudag var tekinn fyrir úrskurður matsnefndar eignarnámsbóta frá 23. ágúst sl. gegn eigendum lóðanna við Krókalón , en um er að ræða Vesturgötu 67 , 93 , 97 , 101 og 103 á Akranesi . Bæjarráð er sammála um að una niðurstöðu matsnefndar eignarnámsbóta í málinu . Væntanlega mun bæjarstjórn staðfesta álit bæjarráðs . Úrskurðarnefndin taldi að lóðaeigendum bæri hærri bætur fyrir skerðingu lands , en Akraneskaupstaður bauð , en meðfram Kókalóni verða lagðir göngustígar . Telur nefndin þá fyrirætlan hafi áhrif á verðmæti eigna eignarnámsþola og þá til einhverrar lækkunar frá því verði sem nú má ætla að það sé . Úrskurður nefndar um eignarnámsbætur var á þá lund að dæma lóðarhöfum fyrrgreindra lóða bætur frá 700 þúsund krónum til 1,5 milljón króna auk málskostnaðar í tveimur tilfellum .